দেশজুৰি পঞ্চায়ত, বিধানসভা আৰু লোকসভা নিৰ্বাচন একেলগে অনুষ্ঠিত কৰাৰ পোষকতা কৰিছে অসম চৰকাৰৰ অন্যতম অংশীদাৰী দল বি পি এফে। দলটোৱে সকলো নিৰ্বাচন একেলগে অনুষ্ঠিত কৰাৰ বাবে এখন দাবী সম্বলিত স্মাৰকপত্ৰ প্ৰদান কৰে ভাৰত চৰকাৰৰ আইন আয়োগৰ অধ্যক্ষক।
বিটিচি প্ৰধান তথা বি পি এফৰ সভাপতি হাগ্ৰামা মহিলাৰী স্বাক্ষৰিত স্মাৰকপত্ৰখন ৰাজ্যসভাৰ সাংসদ বিশ্বজিৎ দৈমাৰীয়ে আইন আয়োগৰ অধ্যক্ষ তথা উচ্চতম ন্যায়ালয়ৰ প্ৰাক্তন ন্যায়াধীশ ড০ বি এছ চৌহানক প্ৰদান কৰে।
উল্লেখ্য যে পত্ৰখনৰ জৰিয়তে বি পি এফ দলে লোকসভা আৰু বিধানসভা নিৰ্বাচন একেলগে অনুষ্ঠিত হ'ব লাগে বুলি স্পষ্টৰূপত উল্লেখ কৰে। ইয়াৰ সমান্তৰালভাৱে অন্যান্য নিৰ্বাচন সমূহো একেলগে অনুষ্ঠিত কৰাৰ পোষকতা কৰে বুলি জানিব পৰা গৈছে।
আইন আয়োগৰ অধ্যক্ষক প্ৰদান কৰা স্মাৰকপত্ৰখনত উল্লেখ কৰি কয় যে সকলো নিৰ্বাচন একেলগে অনুষ্ঠিত কৰিব পাৰিলে ৰাষ্ট্ৰৰ সময়, সম্পদ আৰু ৰাজকোষৰ ধনৰ অপচয় ৰোধ হোৱাত সহায়ক হ'ব আৰু দেশখন কিছু পৰিমানে অৰ্থনৈতিকভাৱে স্বচ্চল হোৱাৰ উপক্ৰম হ'ব।
আনহাতে জনপ্ৰতিনিধিৰ শিক্ষাগত অৰ্হতাৰ বিষয়েও সিদ্ধান্ত ল'বলৈ স্মাৰকপত্ৰখনৰ জৰিয়তে বি পি এফ দলে দেশৰ আইন আয়োগক প্ৰস্তাৱ দাঙি ধৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
